Prilog 2.

IZVJEŠTAJ O KORIŠTENJU PRORAČUNSKE ZALIHE

Sukladno članku 65. Zakona o proračunu („Narodne novine broj 144/2021) sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća, odnosno izvanrednih događaja tijekom godine. Visina sredstava proračunske zalihe JLP(R)S utvrđuje se Odlukom o izvršavanju proračuna. 
Člankom 66. Zakona o proračunu utvrđeno je tko odlučuje o korištenju proračunske zalihe te obveza izvještavanja o njezinom korištenju. 
Sukladno Zakonu, člankom 9. Odluke o izvršavanju proračuna Grada Virovitice za 2026. godinu ("Službeni vjesnik Grada Virovitice" broj 12/25) te Odluci o izmjenama Odluke o izvršavanju proračuna Grada Virovitice za 2026. godinu ("Službeni vjesnik Grada Virovitice" broj 04/26), u proračunu Grada Virovitice za 2026. godinu planirana su sredstva proračunske zalihe u iznosu od 26.545,00 eura, a koja se koriste za zakonom utvrđene namjene. 
Gradonačelnik je dana 23. travnja 2026. godine (KLASA: 402-08/26-01/18, URBROJ:2189/01-07/01-26-1) donio Odluku o odobravanju novčane pomoći za sanaciju materijalne štete stambenog objekta uslijed elementarne nepogode požara kojom je odobrena isplata u iznosu od 10.828,19 eura tvrtki PEVEX d.d. na dan 12. lipnja 2026. godine za aparate bijele tehnike i podnih obloga iz Proračuna Grada Virovitice sa pozicije proračunske zalihe. 

